CELEX: C2007/020/19
Language: fi
Date: 2007-01-27 00:00:00
Title: Asia C-494/06 P: Valitus, jonka Euroopan yhteisöjen komissio on tehnyt 30.11.2006 yhteisöjen ensimmäisen oikeusasteen tuomioistuimen (toinen jaosto) yhdistetyissä asioissa T-304/04 ja T-316/04, Italian tasavalta ja Wam SpA v. komissio, 6.9.2006 antamasta tuomiosta

27.1.2007   
            
            
               FI
            
            
               Euroopan unionin virallinen lehti
            
            
               C 20/13
            
         Valitus, jonka Euroopan yhteisöjen komissio on tehnyt 30.11.2006 yhteisöjen ensimmäisen oikeusasteen tuomioistuimen (toinen jaosto) yhdistetyissä asioissa T-304/04 ja T-316/04, Italian tasavalta ja Wam SpA v. komissio, 6.9.2006 antamasta tuomiosta
   (Asia C-494/06 P)
   (2007/C 20/20)
   Oikeudenkäyntikieli: italia
   Asianosaiset
   
      Valittaja: Euroopan yhteisöjen komissio (asiamiehet: V. Di Bucci ja E. Righini)
   
      Muut osapuolet: Italian tasavalta, Wam SpA
   Vaatimukset
   
               —
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-304/04 ja T-316/04, Italian tasavalta ja Wam vastaan Euroopan yhteisöjen komissio, 6.9.2006 antama tuomio on kumottava ja tämän vuoksi
            
         
               —
            
            
               asia on ratkaistava lopullisesti ja kanne hylättävä perusteettomana;
            
         
               —
            
            
               toissijaisesti asia on palautettava ensimmäisen oikeusasteen tuomioistuimeen uuden tuomion antamista varten;
            
         
               —
            
            
               Italian tasavalta ja Wam SpA on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio esittää yhden valitusperusteen. Sen mukaan ensimmäisen oikeusasteen tuomioistuin on katsoessaan, että riidanalaisen päätöksen perustelut ovat riittämättömät, jotta voitaisiin katsoa tuen vaikuttaneen kauppaan ja kilpailuun, rikkonut EY 87 artiklan 1 kohtaa ja EY 253 artiklaa, minkä lisäksi tuomioistuimen antaman tuomion perustelut ovat ristiriitaiset.